Djurgårdens IF
Store norske leksikon,Sport og spill,Øvrig vintersport,Ishockey
Djurgårdens IF er en svensk idrettsklubb fra Stockholm, stiftet i 1891. Djurgårdens IF organiserer mange idretter, men er særlig kjent som ishockey- og fotballklubb.
Klubbfargene til Djurgårdens IF er blått, rødt og gult. Ishockey Djurgården har vunnet 16 svenske mesterskap i ishockey , senest i 2001. De er med det den mestvinnende klubben i Sverige. De har også vunnet Europacupen i ishockey to ganger, i 1991 og 1992. Deres hjemmearena i ishockey er Globen.Nordmennene Espen Knutsen, Patrick Thoresen, Tommy Jakobsen, Anders Myhrvold og Morten Ask har spilt ishockey for klubben. Fotball Djurgården er svenske mestere i fotball for menn 12 ganger, senest i 2019. De har også vunnet cupen fem ganger. Fra 2013 spiller de sine hjemmekamper på Tele2Arena. Tidligere spilte de på Stockholms Olympiastadion og Råsunda.Thor-André Olsen, Kenneth Høie, Daniel Berntsen, Niklas Gunnarsson, Aslak Fonn Witry, Fredrik Ulvestad og Per-Kristian Bråtveit er blant nordmennene som har spilt for klubben. Djurgårdens damelag har også vunnet Allsvenskan tre ganger, i 2000, 2003 og 2004. Les mer i Store norske leksikon ishockey fotball